                 sø- og handelsretten
                                    dom
                          afsagt den 4. december 2018
sag bs-46581/2018-shr
forbrugerombudsmanden
mod
frederik drews gudmann rasmussen
denne afgørelse er truffet af vicepræsident mads bundgaard larsen.
sagens baggrund og parternes påstande
denne sag handler om, hvorvidt frederik drews handler i strid med god mar-
kedsføringsskik ved at udbyde besvarelse af eksamensopgaver, herunder srp
og sso, og besvarelse af øvrige opgaver til elever på de gymnasiale uddannel-
ser.
herudover drejer sagen sig om, hvorvidt forbrugerombudsmanden med rette
har nedlagt foreløbige forbud over for frederik drews i medfør af markedsfø-
ringslovens § 36, stk. 1.
                                           2
sagsøgeren, forbrugerombudsmanden, har nedlagt følgende påstande:
påstand 1: der nedlægges principal påstand om, at det foreløbige forbud, som
forbrugerombudsmanden nedlagde over for frederik drews gudmann ras-
mussen den 28. november 2018 mod at udbyde, markedsføre, formidle eller
sælge, besvarelse af eksamensopgaver, herunder srp og sso, på de gymnasiale
uddannelser, stadfæstes som endeligt.
der nedlægges subsidiær påstand om, at retten ved kendelse bestemmer, at det
af forbrugerombudsmanden nedlagte foreløbige forbud over for frederik
drews gudmann rasmussen den 28. november 2018 mod at udbyde, markeds-
føre, formidle eller sælge, besvarelse af eksamensopgaver, herunder srp og
sso, på de gymnasiale uddannelser, fortsat skal stå ved magt.
påstand 2: der nedlægges principal påstand om, at det foreløbige forbud, som
forbrugerombudsmanden nedlagde over for frederik drews gudmann ras-
mussen den 28. november 2018 mod at udbyde, markedsføre, formidle eller
sælge, besvarelse af øvrige opgaver end eksamensopgaver på de gymnasiale
uddannelser, stadfæstes som endeligt.
der nedlægges subsidiær påstand om, at retten ved kendelse bestemmer, at det
af forbrugerombudsmanden nedlagte foreløbige forbud over for frederik
drews gudmann rasmussen den 28. november 2018 vedrørende forbud mod at
udbyde, markedsføre, formidle eller sælge, besvarelse af øvrige opgaver end
eksamensopgaver på de gymnasiale uddannelser, fortsat skal stå ved magt.
sagsøgte, frederik drews gudmann rasmussen, har ikke indleveret svarskrift.
rettens begrundelse og resultat
ved afgørelse af 26. november 2018 nedlagde forbrugerombudsmanden i hen-
hold til markedsføringslovens § 36, stk. 1, med virkning fra den 28. november
2018 foreløbige forbud mod frederik drews gudmann rasmussen som anført
ovenfor.
nærværende sag til stadfæstelse af de foreløbige forbud blev anlagt den 27.
november 2018 og dermed inden for fristen for sagsanlæg på 1 hverdag, jf. mar-
kedsføringslovens § 36, stk. 1.
den 28. november 2018 blev rettens meddelelse om sagen og frist for svarskrift
til den 3. december 2018 forkyndt personligt for frederik drews gudmann ras-
mussen. retten meddelte samtidig, at der ville blive truffet afgørelse i sagen
den 4. december 2018.
                                           3
forbrugerombudsmanden har i stævningen blandt andet anført, at frederik
drews handler i strid med markedsføringslovens § 3, stk. 1, om god markedsfø-
ringsskik, idet frederik drews’ udbud af besvarelse af eksamensopgaver og øv-
rige opgavebesvarelser er uetisk og krænker almene samfundshensyn. dette
følger ifølge stævningen af, at frederik drews ved at opstille og markedsføre et
system for bestilling af eksamensopgaver og andre opgavebesvarelser modvir-
ker – og i sidste ende underminerer – det af lovgiver fastsatte formål med den
offentligt finansierede uddannelse og med eksamener. i denne forbindelse be-
mærkes, at frederik drews på hjemmesiden fmooriginal.com og på facebook-
siden fmo original giver udtryk for, at dette netop er formålet med fmo ori-
ginal. i forhold til salget af eksamensopgaver, herunder srp og sso, er der lige-
ledes tale om, at frederik drews sælger et produkt, som ikke lovligt kan anven-
des af køberen (eleven), idet eleven, ved aflevering af en eksamensopgave fra
fmo original, risikerer alvorlige sanktioner i form af bortvisning fra prøven el-
ler tildeling af den laveste karakter. de nedlagte foreløbige forbud er nødvendi-
ge for at få frederik drews til at ophøre med salg af opgavebesvarelser, som
underminerer det danske uddannelsessystem, og medfører at forbrugerne, som
i nærværende sag er elever ned til 15-års alderen, køber et produkt, som ikke
lovligt kan anvendes, og hvis anvendelse kan medføre alvorlige sanktioner.
frederik drews gudmann rasmussen har ikke indleveret svarskrift inden for
fristen. forbrugerombudsmandens påstande er begrundet i sagens oplysninger.
retten afsiger derfor dom efter forbrugerombudsmandens principale påstande.
som følge af sagens resultat skal frederik drews gudmann rasmussen betale
sagsomkostninger svarende til retsafgiften som bestemt nedenfor.
                            thi kendes for ret:
det foreløbige forbud, som forbrugerombudsmanden nedlagde over for frede-
rik drews gudmann rasmussen den 28. november 2018 mod at udbyde, mar-
kedsføre, formidle eller sælge besvarelse af eksamensopgaver, herunder srp og
sso, på de gymnasiale uddannelser, stadfæstes som endeligt.
det foreløbige forbud, som forbrugerombudsmanden nedlagde over for frede-
rik drews gudmann rasmussen den 28. november 2018 mod at udbyde, mar-
kedsføre, formidle eller sælge besvarelse af øvrige opgaver end eksamensopga-
ver på de gymnasiale uddannelser, stadfæstes som endeligt.
                                      4
i sagsomkostninger skal frederik drews gudmann rasmussen inden 14 dage
betale 300 kr. til forbrugerombudsmanden. sagsomkostningerne forrentes efter
rentelovens § 8 a.
                                 vejledning
retten har afsagt dom i sagen.
den, der er dømt som udeblevet, kan søge om at få sagen genoptaget på min-
retssag.dk ved at indlevere en meddelelse til retten.
fristen for at søge om genoptagelse er 4 uger fra dommens dato. retten kan
undtagelsesvist genoptage sagen, hvis anmodningen bliver indleveret senere
end 4 uger fra afgørelsen, men inden der er gået et år. retten kan kræve, at den,
der anmoder om genoptagelse, stiller sikkerhed for sagsomkostningerne.
dommen kan normalt ikke ankes.
du skal være opmærksom på, at det er strafbart at overtræde de nedlagte for-
bud.
du kan få mere vejledning på domstol.dk.
 publiceret til portalen d. 04-12-2018 kl. 10:02
modtagere: sagsøgte frederik drews gudmann rasmussen, sagsøger
forbrugerombudsmanden
